ג'ון וטון (מוזיקאי)

ג'ון קנת' וטון (באנגלית: John Kenneth Wetton; 12 ביוני 1949 – 31 בינואר 2017) היה זמר, בסיסט וגיטריסט אנגלי. הוא נולד בכפר ווילינגטון שבדרבישייר, וגדל בבורנמות' שבדורסט. בין השנים 1972 - 1982, הוא התפרסם כחבר בלהקות קינג קרימזון, UK ואסיה. כנגן בס וכזמר רקע הוא ידוע בשיתופי הפעולה שלו עם הלהקות Family, רוקסי מיוזיק, אוריה היפ ו-Wishbone Ash. במהלך הקריירה שלו הוא ניגן בלהקות רבות מסצנת הרוק המתקדם של שנות ה-70, ביניהן Yes, Roxy Music, וג'נסיס. וטון נולד ליד דרבי, אבל גדל בבורנמות'. אחיו הגדול היה נגן אורגן קלאסי ומנצח מקהלה. בזמן שאחיו התאמן על האורגן, ניגן וטון את קטעי הבס על פסנתר, כיוון שלאורגן הביתי שלהם לא היו דוושות. וטון סיפר שבמהלך התרגולים המשותפים הללו הוא התחיל לאהוב קטעי בס. למרות שהיה מעריץ של מוזיקה קלאסית מאז ילדותו, הוא החל לנגן מוזיקת רוק כדי להימנע מהשוואות לאחיו. הוא שר וניגן בבס במספר להקות מוקדמות יחד עם ריצ'רד פאלמר-ג'ונס, בין השאר The Corvettes, The Palmer-James Group, Tetrad, Ginger Man. ו-Mogul Thrash. אחרי נגינה בהופעה חיה עם להקת רנסאנס, הוא הצטרף ללהקת Family למגוון הקלטות. פריצתו של וטון קרתה כשרוברט פריפ הזמין אותו להצטרף לקינג קרימזון בשנת 1972. הגלגול הזה של הלהקה כלל גם אתה הכנר דייוויד קרוס, מתופף להקת יס לשעבר ביל ברופורד ונגן כלי ההקשה ג'יימי מויר. חברו הוותיק של וטון, ריצ'רד פאלמר-ג'ונס, עבד גם הוא עם הלהקה כתמלילן העיקרי שלה. וטון נשאר בלהקה עד שפריפ פירק אותה במפתיע בשנת 1974. קינג קרימזון שימרה את העניין שלה באלתור מוזיקלי במהלך התקופה הזו, אבל התרחקה מהסגנון הקלאסי, ג'אזי ומושפע מפולק אנגלי שאפיין את היצירות המוקדמות יותר שלה. תקופת 74–1972 הציגה צליל אקספרימנטלי/מושפע פיוז'ן אגרסיבי יותר, שהובל בידי נגינת הבס הרועמת והמלודית של וטון, שצלילי ה"שאגות והגריסה" שלה (שהוגברו באמצעות אפקטים) גברו לעיתים קרובות בסגנון הבי מטאל. פריפ השווה פעם את הנגינה על הבמה עם וטון וברופורד לעבודה עם "חומת לבנים מעופפת". לאחר פירוקה של קינג קרימזון, המשיך וטון לעבוד על מגוון פרויקטים, ביניהם סיבוב הופעות עם רוקסי מיוזיק ושני אלבומים עם אוריה היפ. בזמן חברותו בקינג קרימזון, התבקש וטון על ידי רוקסי מיוזיק להשתתף באודישנים לנגן בס מחליף ולתת המלצות; כיוון שלא היה מרוצה מאף אחד מהנבחנים, הוא הציע להשתתף בסיבוב ההופעות של הקבוצה בשנת 1975 בעצמו כדי לתת להם זמן למצוא בסיסט טוב. ב-1977, לאחר ניסיונות כושלים לאחד מחדש את קינג קרימזון ולהקים להקה חדשה עם ריק וייקמן, וטון הקים את להקת U.K. יחד עם שותפו לקינג קרימזון ביל ברופורד. וטון גייס את הכנר והקלידן אדי ג'ובסון מ-Roxy Music, בזמן שברופורד צירף את הגיטריסט החדשני אלן הולדסוורת' מקבוצת נגני הליווי של קריירת הסולו שלו. לפי העדפתו של וטון, U.K. אימצה גישה יותר מונעת-לחן מקינג קרימזון. לאחר התפרקות U.K., הוציא וטון את אלבום הסולו הראשון שלו, "Caught in the Crossfire", בשנת 1980. מאוחר יותר באותה השנה הוא שיתף פעולה לזמן קצר עם להקת Wishbone Ash, והופיע באלבומם "Number the Brave" משנת 1981. בהמשך שנת 1981 הוא נפגש עם ג'ון קלדונר מגפן רקורדס שגייס אותו ללהקת הליווי של בריאן פרי. בהתעקשותו של קלדונר, החל וטון לכתוב עם גיטריסט להקת Yes לשעבר, סטיב האו, עם אפשרות להקמת להקה משלהם. יחד עם הקלידן ג'ף דאונס והמתופף קרל פאלמר (מלהקת אמרסון, לייק ופאלמר), הלהקה הזו הפכה להיות להקת אסיה. וטון עבד עם אסיה עד שנת 1983, בה פוטר מאסיה (בהתעקשות של גפן רקורדס) מסיבות לא ידועות, אבל ככל הנראה לפחות חלקית בשל המכירות הנמוכות מהצפוי של אלבומם "Alpha" מאותה השנה. הוא חזר לאסיה בשנת 1985 (יחד עם מנדי מייר שהחליף את סטיב האו בגיטרה) כדי להשלים את האלבום "Astra". בשנות ה-80, שיתף וטון פעולה עם גיטריסט רוקסי מיוזיק פיל מנזנרה לאלבום משנת 1986 שנקרא "Wetton/Manzanera". בסביבות אותו הזמן, החל וטון לעבוד עם ג'ף דאונס וקרל פאלמר כדי לאחד את אסיה. חלק מהחומרים שהם הקליטו נכלל באלבום "Then & Now" משנת 1990, בין השאר להיט הרדיו "Days Like These". בשנות ה-90, התמקד וטון בעיקר בקריירת הסולו שלו. בשנת 1999, ניסיון שנכשל להקים מחדש את אסיה הוביל לעבודה משותפת של וטון ופאלמר בהרכב הרוק המתקדם קצר-הימים "Qango" יחד עם ג'ון יאנג ודייב קילמינסטר. Qango ביצעה מספר הופעות בממלכה המאוחדת והקליטה אלבום הופעה, "Live in the Hood", לפני שהתפרקה. בשנות ה-2000 המוקדמות, התאחד וטון מחדש עם ג'ף דאונס להקים את ההרכב Icon. בשנת 2006, אסיה התאחדה לבסוף בהרכבה המקורי (וטון, דאונס, האו ופאלמר). הם הוציאו אלבום אולפן בשם "Phoenix", שהיה הראשון של הלהקה בהרכבה המקורי מאז יציאתו של "Alpha" בשנת 1983. האלבום יצא באפריל 2008 והגיע למקום 73 במצעד בילבורד 200 בארצות הברית. אסיה הוציאה בהרכב הזה שני אלבומי אולפן נוספים, "Omega" ב-2010 ו-"XXX" ב-2012, לפני שהאו עזב בינואר 2013 כדי להתמקד ב-Yes. עם הגיטריסט החדש סם קולסון, אסיה הוציאה את האלבום "Gravitas" במרץ 2014. ב-2013, התארח וטון באלבום "Grandine il vento" של להקת רנסאנס, שאיתה ניגן בהופעה 42 שנים לפני כן. באותה השנה, הוא השתתף בסיבוב ההופעות של להקת District 97, עולת גמר העונה השישית של אמריקן איידול, כדי לציין 40 שנה לאלבומם קינג קרימזון Larks' Tongues in Aspic. וטון עבד גם כנגן אולפן עם מוזיקאים כבריאן אינו, בריאן פרי ו-Ayreon. וטון נפטר בשנתו מסיבוכים של סרטן המעי הגס בבית החולים Christchurt שבעיירה Christchurch בדורסט ב-31 בינואר 2017. הוא השאיר אחריו את אשתו, בנו, אחיו ואמו. ג'ף דאונס כתב: בצער רב ובלב כבד, עליי להודיע שאיבדתי את חברי היקר ביותר, אחי, שותפי ללהקה ויצירה הוותיק ביותר. [...] הוא ייזכר כאחד מהכשרונות המוזיקליים הגדולים ביותר של העולם, ואני, יחד עם רבים אחרים, בורכתי בהשפעתו. [...] החיים לא יהיו אותו דבר בלעדיו, ומילים לא יספיקו כדי לתאר את האובדן שאני מרגיש כרגע. — It is with great sadness and a heavy heart, that I have to report we have lost my dearest friend, brother, bandmate and long term musical collaborator [...] He will be remembered as one of the world’s finest musical talents, and I for one of many was wholly blessed by his influence [...] Life will not be the same without him. And words are not really enough to describe the loss I feel right now בילי שרווד, שהיה המפיק, כותב-שותף ונגן-שותף באלבום הסולו שלו "Raised in Captivity", החליף אותו באסיה. ב-17 ביוני 2017, אסיה הופיעה במופע מיוחד לזכרו של וטון, שנקרא "An Extraordinary Life" (הכותרת המלאה: "An Extraordinary Life - An Interactive Celebration of the Life & Music of John Wetton"), במחווה לשיר באותו השם מהאלבום "Phoenix" משנת 2008; מעריצים שלחו ביצועים שהוקרנו על מסך גדול מעל הבמה. זה כלל ביצוע של הרצועה "Never in a Million Years" מהאלבום "Alpha", שבוצע על ידי להקת המחווה "The Aurora Project".כמה שירי קינג קרימזון נוגנו גם בהופעה. האסטרואיד 72802 Wetton, שהתגלה ב-2001, נקרא על שמו. Mogul Thrash‏ (1971) גורדון הסקל (1971) Family‏ (1971-1972) לארי נורמן (1972) קינג קרימזון (1972-1974) רוקסי מיוזיק (1974-1975) אוריה היפ (1975-1976) U.K.‏ (1977-1980, 2011-2015) Jack-Knife‏ (1979) Wishbone Ash‏ (1980) אסיה (1981-1983, 1984-1986, 1989-1991, 2006-2017) קאנגו (1999-2000) Icon (וטון/דאונס; 2002, 2005-2009) אתר האינטרנט הרשמי של ג'ון וטון מדיה וקבצים בנושא ג'ון וטון בוויקישיתוף ג'ון וטון, ברשת החברתית אקס (טוויטר) ג'ון וטון, במסד הנתונים הקולנועיים IMDb (באנגלית) ג'ון וטון, באתר ספוטיפיי ג'ון וטון, באתר AllMusic (באנגלית) ג'ון וטון, באתר MusicBrainz (באנגלית) ג'ון וטון, אמן באתר Encyclopedia Metallum (באנגלית) ג'ון וטון, באתר דיזר ג'ון וטון, באתר Discogs (באנגלית) ג'ון וטון, באתר Songkick (באנגלית) ג'ון וטון, באתר Genius ג'ון וטון, באתר SecondHandSongs ג'ון וטון, באתר בילבורד (באנגלית) ג'ון וטון, באתר "Find a Grave" (באנגלית) Dancha, Kim, My Own Time: The Authorized Biography of John Wetton, Northern Line Publishers, 1997 Curtiss, Ron; Weiner, Aaron, John Wetton (King Crimson, U.K., Asia): The Complete Boffomundo Interview, YouTube, ‏3 ביוני 2016 Biography, johnwettonlegacy.co.uk Eder, Bruce, King Crimson Biography, Allmusic Hickman, Langdon, A Beginner's Guide to the epic music of King Crimson, Treblezine.com, ‏24 ביוני 2019 Smith, Sid, "An extraordinary life: John Wetton, 1949-2017, מגזין Prog; LouderSound.com, ‏20 במרץ 2017 Stump, Paul, Unknown Pleasures: A Cultural biography of Roxy Music, Thunder's Mouth Press, Thunder's Mouth Press, 1998, עמ' 72, 154 Kirk Blows, Uriah Heep Story p6, www.uriah-heep.com U.K. Humbled in the U.S.A.", Rolling Stone, Sept. 21, 1978" Asia: Continental Drift?", CREEM Magazine, April 1986" מגזין Billboard, אפריל 2008 Munro, Scott, John Wetton dies aged 67, Prog Trendell, Andrew, Asia frontman, ex-King Crimson bassist John Wetton dies, nme.com, ‏31 בינואר 2017 John Wetton, frontman for Asia and key prog rock figure, dies aged 67, www.ibtimes.co.uk, ‏31 בינואר 2017 Geoffrey Downes Official, facebook.com “An Extraordinary Life” Celebration, ‏8 במרץ 2017 (72802) Wetton, Minor Planet Center